'Dlamini-Zuma misbruik BBP-beskerming' | Maroela Media
Nkosazana Dlamini-Zuma (2012) (Foto: SA Government | Flickr)
Dr. Pieter Groenewald, leier van die VF Plus en hoofwoordvoerder van polisie, het Saterdag gesê die beskerming van dr. Nkosazana Dlamini-Zuma, die voormalige voorsitter van die Afrika-unie, deur die BBP-afdeling van die polisie is die misbruik van staatsbronne om haar presidensiële veldtog te finansier.
Dr. Groenewald het gesê hoewel die polisie beskerming aan private mense kan verskaf indien hulle veiligheid bedreig word, is dit onnodig om dié beskerming te verleen met 'n konvooi voertuie en kan slegs twee persoonlike beskermers vir dié doel gebruik word.
"Dlamini-Zuma is nie 'n openbare ampsbekleër nie en daarom nie verplig om vergaderings by te woon nie. Indien haar veiligheid sodanig bedreig word, moet sy wegbly van openbare vergaderings. Indien sy dit dan wel wil bywoon, moet die ANC sy MK-veterane vra om haar op hul eie koste te beskerm," het Groenewald gesê.
"Die polisie skuil agter 'n sogenaamde verslag rakende die bedreiging van haar veiligheid en die VF Plus sal die minister van polisie in die parlement vra om hierdie misbruik van die polisie- en belastingbetalersgeld te verklaar. Belastingbetalers en gewone burgers moet jaarliks miljarde rande opdok om hul eie private sekuriteit en veiligheid te verseker. Die ANC moet die koste wat reeds aangegaan is vir Dlamini-Zuma se beskerming terugbetaal aan die staat," het Groenewald gesê.
Die polisie het Vrydag bevestig dat Dlamini-Zuma steeds beskerming van die presidensiële beskermingseenheid van die polisie ontvang.
"Dit is ten volle in ooreenstemming met hul mandaat en voorskrifte, wat gelei word deur dreigemente en veiligheidsassessering," het genl.maj. Sally de Beer, nasionale woordvoerder van die polisie, gesê.
Kragtens die presidensiële beskermingseenheid se mandaat word beskerming verskaf aan die president en adjunkpresident van die Republiek van Suid-Afrika, voormalige presidente, staatshoofde van ander lande en hul eggenote.
"Die voorsitter van die Afrika-unie ontvang sekere voordele deur die departement van internasionale betrekkinge en samewerking met die status van die president. Terwyl sy in daardie hoedanigheid gedien het, het dr. Dlamini-Zuma beskerming ontvang volgens dié voorskrif.
"Verdere beskerming word verskaf aan die voormalige AU-voorsitter gegrond op die uitslag van 'n veiligheidsassessering en 'n voortgesette ondersoek wat betref dreigemente teen haar," het De Beer bygevoeg.
So ons boere se lewens is ook in gevaar hoekom word hulle nie beserm nie.Patetiese verskoning ANC en Polisie.
Dis hulle ou laai!! Als vir my!! Boggerall vir jou!!
Dankie aan brigadier Sally De Beer, woordvoerder van die polisie wat per 'n vorige berig die polisie se saak gestel het. Dankie Ter Wille Sally.
Leendert, ek raai brigadier Sally is nie 'n brunet nie.
Sy is verseker vir haar saal om by Zuma oor te neem. Tog het God die laaste sê. Ons wik maar God beskik. Ek het vaste vertroue dat God ons nie aan die aasvoëls sal oorhandig nie…